**Raport për rezultatet e konsultimeve publike**

1. **Titulli i projektvendimit**

Projektvendimi “Për Miratimin e Strategjisë Kombëtare për Zhvillim dhe Integrim Evropian 2022-2030”

1. **Kohëzgjatja e konsultimeve**

Kohëzgjatja e përgjithshme e konsultimeve publike ka qenë duke filluar nga data 31 Maj 2022 deri më 27 Korrik 2022. Gjatë kësaj periudhe, janë zhvilluar 16 takime konsultative publike në të cilat ishin të pranishëm rreth 560 pjesëmarrës dhe ku ishte e mundur marrja e komenteve të ndryshme nga partnerë Shqiptarë dhe të huaj, donatorë , institucione shtetërore, shoqëria civile etj, si pjesë e konsultimit publik për hartimin e draft SKZHIE 2030.

Konsultimi publik ne formë elektronike ka nisur më 31.10.2022, me publikimin e draftit të SKZHIE 2030 në RENJK (<https://konsultimipublik.gov.al/>). Konsultimi publik është mbyllur më 30.11.2022, 30 ditë pas publikimit të draftit në RENJK.

1. **Metoda e konsultimit**

Metodat e konsultimit të përdorura për hartimin e draftit “Strategjia Kombëtare për Zhvillim dhe Integrim Evropian 2022-2030” ishin dy:

1. Takime të grupit të punës me përfaqësues të misioneve/partnerëve ndërkombëtarë që ofrojnë bashkëpunim dhe asistencë në fushën e zhvillimit dhe integrimit te Shqipërisë dhe me përfaqësues të drejtorive përgjegjëse për draftimin e strategjive të reja të ministrive dhe agjensive shtetërore.
2. Konsultimi elektronik, përmes Regjistrit Elektronik për Njoftimet dhe Konsultimet, RENJK: nga 31.10.2022 deri më 30.11.2022.

a) Nëpërmjet adresës së emailit: kelvin.strazimiri@saspac.gov.al

b) Nëpërmjet adresës postare: “Bulevardi Dëshmoret e Kombit” , Nr.1, Tiranë”:

1. **Palët e interesit të përfshira**

Palët e interesuara të cilët kanë dhënë komente/kontribut në konsultimet publike gjatë procesit të hartimit, janë:

1. Banka Botërore
2. Ambasada Sviceriane.
3. BERZH (EBRD)
4. Delegacioni i BE (EUD)
5. Kombet e Bashkuara (UN)
6. Ministria e Drejtësisë
7. Ministria e Bujqësisë dhe Zhvillimit Rural
8. Ministria e Shëndetësisë dhe Mbrojtjes Sociale
9. Ministria e Infrastrukturës dhe Energjisë
10. Ministria e Arsimit dhe Sportit
11. Ministria e Mbrojtjes
12. Ministria e Turizmit dhe Mjedisit
13. Ministria për Evropën dhe Punët e Jashtme
14. Ministria e Kulturës
15. Ministria e Brendshme
16. Ministria e Shtetit për Rininë dhe Fëmijët
17. Agjencia Kombëtare e Mjedisit
18. USAID
19. KfW (Fond i Zhvillimit Gjerman)
20. AFD (Fond i Zhvillimit Francez)
21. **Pasqyra e komenteve të pranuara me arsyetimin e komenteve të pranuara/ refuzuara**

|  |  |  |  |  |
| --- | --- | --- | --- | --- |
| Çështja e adresuar | Komenti | Palët e interesuara  | Vendimi (I pranuar/I pranuar pjesërisht/I refuzuar)  | Justifikimi |
| Reforma e PAK dhe sfidat e mbrojtjes sociale. | Tek rubrika ku janë listuar sfidat, vërej që janë vendosur vetëm 3 sfida të lidhura me reformën e PAK dhe asnjë sfidë për përfshirjen sociale. Dy prej sfidave të vendosura për reformën e PAK (pika e parë dhe pika e tretë) nuk përbëjnë më sfidë, madje janë realizuar. Prandaj mund të lihet vetëm sfida në pikën e dytë dhe të shtohen disa sfida të tjera që lidhen me përfshirjen e PAK si psh: punësimi i PAK, aksesueshmëria, etj. | Ministria e Shëndetësisë dhe Mbrojtes Sociale. | Pranuar. |  |
| Sektori i transportit | Të gjitha projektet duhet të zhvillohen me përshtatjen ndaj ndryshimeve klimatike dhe masat zbutëse të përfshira në dizajn. Më shumë theks duhet t'i kushtohet zgjidhjeve të qëndrueshme të transportit p.sh. Infrastruktura e karikimit të automjeteve elektrike, elektrifikimi i hekurudhave etj. | BERZH (EBRD) dhe Delegacioni Europian. | Pranuar. |  |
| Integrimi Evropian | Në thelb, aspekti i Integrimit Europian është ndoshta diçka që duhet parë si një parametër i integruar në secilin sektor të draft strategjisë. | Delegacioni Europian / BERZH/ Kombet e Bashkuara (UN) | Pranuar. |  |
| Qeverisja e Mirë dhe e Hapur, Qeverisja Vendore | Ne rekomandojmë që të përmenden statistikat lokale dhe rajonale si kontribut kyç për procesin e vendimmarrjes dhe monitorimit në nivel lokal. | Amabsada Zviceriane (SE)/ Delegacioni i BE (EUD)/ Banka Botërore (WB)  | Pranuar. |  |
| Integrimi Europian | Sugjerohet të jepet informacion i qëndrueshëm se ku ndodhet Shqipëria në raport me mesataret Europiane (p.sh. Eurostat, mesataret e OECD). Seksioni i Punësimit është një shembull i mirë dhe pas këtij krahasimi, rekomandohen seksione të tjera të ndjekin shembullin. | Kombet e Bashkuara (UN). | Pranuar. |  |
| Infrastruktura dhe Turizmi | Vendimet për investimet prioritare në infrastrukturën kyçe që do të katalizojnë ose lehtësojnë turizmin dhe krijojnë vende pune duhet të planifikohen me kujdes për të siguruar të qëndrueshme dhe të barabartë natyrore. | Banka Botërore (WB) Ministria e Infrastrukturës dhe Energjisë. | Pranuar. |  |
| Mbrojtja e Florës dhe Faunës. | Zbatimi i ligjit sugjerohet të vihet në dukje edhe në mbrojtjen e faunës dhe specieve të shpendëve të rrezikuara në vend. | Banka Botërore (WB) / Agjencia Kombëtare e Mjedisit | Pranuar. |  |
| Investimet Publike | Zëvendësimi i tematikës për detyrimet dhe angazhimet shumëvjecare me planifikimin dhe mbikëqyrjen e investimeve publike.  | Ministria e Financave dhe Ekonomise | Pranuar pjesërisht. | Nuk është pranuar vetëm pjesa e cila është sektoriale, ku trajtohen detyrimet me angazhimet shumëvjeçare. Është trajtuar çështja e planifikimit dhe mbikqyrjes së investimeve publike. |
| Ekonomia Blu | Riformulim i tekstit per terminologjinë e përdorur përgjatë përshkrimit të situatës së sektorit. | Ministria e Bujqësisë dhe Zhvillimit Rural | Pranuar. |  |
| Cështje të Pronësisë | Përfshirja e të drejtave të pronësisë si tematikë e vecantë.  | Ministria e Drejtësisë  | Pranuar pjesërisht. | Pranuar pjesërisht pasi është prekur çështja e të drejtave të pronësisë, por nuk mund të trajtohet si tematike e veçantë pasi SKZHIE është një ombrellë e strategjive kryesore dhe në këtë rast, trajtimi si një tematike e veçantë është tematike sektoriale. Kjo do të thotë se nuk është pranuar pjesa e fundit e komentit, sepse është tematikë sektoriale.  |
| Reforma në systemin e drejtësisë | Me respekt do të sugjeronim sqarime të mëtejshme në dokumentin e gjuhës në lidhje me hartën gjyqësore. | USAID | Pranuar pjesërisht. | Përsëri, çështja e hartës gjyqësore është sektoriale. |
| Anti-korrupsioni | Rekomandimi për të pasur elementë për antikorrupsionin në të gjithë sektorët me buxhet të dedikuar, objektiva, tregues dhe mjete monitoruese, duke rritur përpjekjet dhe rezultatet në fushat më të prirura ndaj korrupsionit, siç janë identifikuar në draftin e Strategjisë Kombëtare Kundër Korrupsionit (të drejtat pronësore, partitë politike, shëndetësia, lobimi, prokurimet publike dhe taksat). | KfW dhe Delegacioni Europian. | Pranuar. |  |
| Sektori i Energjisë | Ne e kuptojmë nevojën që vendi dhe rajoni të diversifikojnë furnizimin me gaz si një zgjidhje e përkohshme për situatën aktuale. Megjithatë, ne rekomandojmë që të përfshihet në SKZHI një kërkesë që të gjitha projektet e infrastrukturës së gazit të konsideruara nga qeveria të jenë në përputhje me Parisin dhe në përputhje kundrejt hidrogjenit. Kjo jo vetëm që do të provojë në të ardhmen një infrastrukturë të tillë, por do të ndihmojë në tërheqjen e financimit të jashtëm. | EBRD dhe Delegacioni Europian | Pranuar pjesërisht. | Ky koment është pranuar pjesërisht pasi pjesa e projekteve të infrastrukturës është përmendur që duhet të jenë në përputhje me marrëveshjen e Parisit. Por, në rastin e furnizimit në situatën aktuale ku duhet gjetur një zgjidhje e përkohshme, është një problematic sektoriale dhe jo kryesore. Pra një tematikë që duhet të trajtohet tek strategjitë sektoriale të ministrisë së energjitikës dhe infrastrukturës.  |